**Bygdøy skole**

Oslo, den 15.06.22

**PROTOKOLL FRA DRIFTSSTYREMØTE ONSDAG 15.06.22**

Til stede:

Svein G. Olsen, Mari Sveen, Marit K. Sømme, Mathias Hofgaard, Gloria Masika, Tommy Gilen, Jacob Nordan

**Sak 34/22 Godkjenning av innkalling og dagsorden**

Vedtak: Innkalling og dagsorden er godkjent.

**Sak 35/22 Konstituering av nytt driftsstyre**

Vedtak: Tommy Gilen er valgt til leder og Jacob Nordan til nestleder

**Sak 36/22 Godkjenning av protokoll fra styremøtet 18.05.22**

Vedtak: Protokoll fra styremøtet 18.05.22 er godkjent.

**Sak 37/22 Skoledriftsrapport/regnskap for skole og Aktivitetsskolen pr. mai**

Vedtak:Regnskapet pr. 31.05.22 tas til etterretning.

**Sak 38/22 Ordensregler**

Ordensreglene ble drøftet som en forberedelse til høstens behandling av saken. Ordensreglene må drøftes i FAU og i elevråd og SMU. DS mener at de generelle ordensreglene bør holdes korte og konsise. Regelen om el-sparkesykler må gjøres om, for nye sentrale regler om alder er innført. DS foreslår at det skrives at skolen forholder seg til de til enhver tids gjeldende regler. Siden språkbruk er satt på agendaen for skolen, kan det være nødvendig med en presisering i ordensreglene, og ellers fokus på utestenging/ekskludering fysisk og digitalt. Bursdager er noe FAU må ta stilling til.

**Sak 39/22 Skole- og klassemiljø**

Det er heldigvis få aktivitetsplaner (3) og ellers er det godt arbeid med både klasse- og skolemiljø.

**Sak 40/22 Orientering fra rektor**

-Tilsettinger er i boks, og det er tre nye lærere til høsten

-De siste ukene har vært og er preget av avslutning før sommeren. Mange hyggelige happeninger og feiringer fra biskopbesøket og til siste skoledag, leirskole, Bygdgøydagen mm.

-Ut i det blå gikk med båttur til Munch-museet

-Mottak – skolen har meldt fra at det er vanskelig å forholde seg til elever som ikke kommer. Usikkerheten rundt det har gjort at skolen ber Språksenteret ta kontakt dersom det skulle være eller bli aktuelt.

-Strategisk plan – Skolen er i god rute, og har valgt å ikke legge mer inn i planen en det vi var enige om i januar. DS tar opp saken til høsten, og ser nærmere på status da.

-BAKS – det er nær full dekning av elever på 1.-4. trinn til høsten, ca 163 av 175 elever. Det er veldig bra.

**Sak 41/22 Eventuelt**

Neste DS-møte blir 31.08. kl. 16-18. Ordensreglene tas opp på andre møtet til høsten, slik at andre råd og utvalg får tid til å behandle saken.

Tommy Gilen Svein G. Olsen

Leder av driftsstyret rektor/sekretær i driftsstyret